Christopher Hibbert (gebore Arthur Raymond Hibbert) (5 Maart 1924 – 21 Desember 2008), was 'n Engelse skrywer, geskiedkundige en biograaf. Hy is "die pêrel van biograwe" genoem." (New Statesman) en "waarskynlik die mees wydgelese geskiedkundige van die huidige tydvak en ongetwyfeld een van die mees bedrywigste" (The Times). Hibbert was 'n lid van die Koninklike Genootskap van Literatuur en die outeur van verskeie boeke, insluitende The Story of England, Disraeli, Edward VII, George IV, The Rise and Fall of the House of Medici, en Cavaliers and Roundheads. Arthur Raymond Hibbert is in 1924 in Enderby, Leicestershire, gebore as die seun van die H. V. Hibbert, 'n priester, en sy vrou Maude. Hy ontvang sy opvoeding aan Radley Kollege, voordat hy inskryf aan Oriel Kollege, Universiteit van Oxford. Hy het 'n BA-graad, en later 'n MA-graad verwerf. Later verlaat hy Oriel Kollege ten einde aan te sluit by die leër, waar 'n sersant-majoor na Hibbert verwys het as "Christopher Robin" (uit die Winnie the Pooh-boekreeks) vanweë sy jeugdige voorkoms.